REGULAMENTUL (CE) NR. 489/2008 AL COMISIEI
din 2 iunie 2008
de modificare a Regulamentului (CE) nr. 806/2007 privind deschiderea și gestionarea unor contingente tarifare în sectorul cărnii de porc
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 11 alineatul (1),
întrucât:
(1)
Regulamentul (CE) nr. 806/2007 al Comisiei (2) a deschis anumite contingente tarifare pentru importul de produse din sectorul cărnii de porc.
(2)
Ca urmare a unor probleme privind importul anumitor produse în cadrul contingentelor având numerele de ordine 09.4038 și 09.4074 și în vederea unei aplicări uniforme a regulamentului, este necesar să se clarifice descrierea produselor care au numerele de ordine menționate.
(3)
Regulamentul (CE) nr. 806/2007 trebuie modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 806/2007 se adaugă alineatul următor:
„(4) În sensul prezentului regulament, printre produsele având codurile NC ex 0203 19 55 și ex 0203 29 55 din contingentele având numerele de ordine 09.4038 (grupa G2) și 09.4074 (grupa G7) din anexa I se includ: jamboanele și bucățile de jamboane.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 2 iunie 2008.